8.34. Farge til alfa
| 8. Menyen «Fargar» |

### 8.34. Farge til alfa

#### 8.34.1. Oversyn

Figur 16.187. Eksempel på bruk av filteret

Originalbiletet

Filteret sett med fråfarge blå

Dette filteret gjer alle pikslane med ein bestemt farge gjennomsiktige ved å lage ein alfakanal for biletet. Filteret prøver å bevare kantutjamningar ved hjelp av ein rutine som omformar delvis farge til delvis gjennomsikt. På denne måten vil område som inneheld litt av den valde fargen, bli litt gjennomsiktige.

#### 8.34.2. Aktivering

Du har tilgang til denne kommandoen på biletmenyen via Fargar → Farge til alfa

#### 8.34.3. Innstillingar

Figur 16.188. Innstillingane for filteret «Farge til alfa»

Farge

  Klikk på Frå-ruta for å få fram fargedialogen slik at du kan velje kva for farge som skal bli gjennomsiktig. Du kan også bruke fargeplukkaren og klikke på den ønskte fargen. Den valde fargen blir forgrunnsfarge i verktøykassa. Høgreklikkar du på Frå-ruta, kjem det opp ein meny der du kan velje å hente farge frå forgrunn, bakgrunn, eller svart eller kvit. (I noen system kan du også dra fargen frå fargehentaren til Frå-ruta).

8.33. Innfarging |  | 8.35. Filterpakke

Report an error in Bugzilla